Document ID: 32010D0071

KOMISIJAS LĒMUMS
(2010. gada 8. februāris)
par diazinona neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū
(izziņots ar dokumenta numuru C(2010) 749)
(Dokuments attiecas uz EEZ)
(2010/71/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
tā kā:
(1)
Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā.
(2)
Diazinons ir iekļauts šajā sarakstā izmantošanai insekticīdos, akaricīdos un līdzekļos citu posmkāju apkarošanai, kas ir Direktīvas 98/8/EK V pielikumā definētais 18. produktu veids.
(3)
Termiņš, lai iesniegtu pilnīgu dokumentāciju par aktīvajām vielām izmantošanai līdzekļos, kas ir 18. produktu veids, bija 2006. gada 30. aprīlis. Tomēr šajā laika posmā pilnīga dokumentācija netika saņemta.
(4)
Komisija attiecīgi informēja dalībvalstis. Turklāt 2006. gada 14. jūnijā Komisija šo informāciju publiskoja elektroniskā veidā.
(5)
Trijos mēnešos pēc minētās informācijas publiskošanas viens uzņēmums izrādīja interesi pārņemt dalībnieka funkcijas saistībā ar diazinonu izmantošanai līdzekļos, kas ir 18. produktu veids.
(6)
Komisijas 2007. gada 29. novembra Lēmumā 2007/794/EK par jauna dokumentu iesniegšanas termiņa noteikšanu attiecībā uz dažām vielām, kas jānovērtē saskaņā ar Direktīvas 98/8/EK 16. panta 2. punktā minēto 10 gadu darba programmu (3) tika noteikts jauns termiņš dokumentācijas iesniegšanai līdz 2008. gada 30. aprīlim.
(7)
Šajā jaunajā termiņā pirms dokumentācijas iesniegšanas pieteikuma iesniedzējs apspriedās ar Portugāli, kas ir izraudzītā ziņotāja dalībvalsts diazinona novērtēšanai, lai noskaidrotu, vai uzņēmuma references produkts, proti, pretblusu kakla siksna, uzskatāms par biocīdu produktu vai veterinārām zālēm.
(8)
Pēc apspriešanās ar Komisiju un citām dalībvalstīm Portugāle pieteikuma iesniedzējam paziņoja, ka lielākā daļa dalībvalstu pretblusu kakla siksnu, piemēram, to, kuru pieteikuma iesniedzējs ir laidis tirgū, neuzskata par biocīdu produktu, bet par veterinārām zālēm atbilstīgi Eiropas Parlamenta un Padomes Direktīvas 2001/82/EK (4) 1. panta 2. punktam.
(9)
Ņemot vērā šo paziņojumu, pieteikuma iesniedzējs neiesniedza dokumentāciju diazinona iekļaušanai Direktīvas 98/8/EK I, IA vai IB pielikumā kā 18. produktu veidu. Saskaņā ar Regulas (EK) Nr. 1451/2007 12. panta 4. punktu dalībnieka funkcijas saistībā ar diazinona kā 18. produktu veidu vairs nav iespējams pārņemt.
(10)
Tā kā pieteikuma iesniedzējs dokumentāciju paredzētajā termiņā neiesniedza, diazinons nav jāiekļauj kā 18. produktu veids Direktīvas 98/8/EK I, IA vai IB pielikumā.
(11)
Ir jānosaka garāks periods pretblusu kakla siksnu pakāpeniskai izņemšanai no tirgus vairākās dalībvalstīs, kurās tās laistas tirgū kā biocīdi produkti, lai tās atļautu izmantot kā veterinārās zāles saskaņā ar Direktīvu 2001/82/EK.
(12)
Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Diazinonu (CAS Nr. 333-41-5, EK Nr. 206-373-8) neiekļauj Direktīvas 98/8/EK I, IA vai IB pielikumā kā 18. produktu veidu.
2. pants
Pretblusu kakla siksnas, kuras laistas tirgū kā biocīdie produkti un satur diazinonu izmantošanai līdzekļos, kas ir 18. produktu veids, nelaiž tirgū, sākot no 2013. gada 1. marta.
Citus biocīdos produktus, kuri satur diazinonu izmantošanai līdzekļos, kas ir 18. produktu veids, nelaiž tirgū, sākot no 2011. gada 1. marta.
3. pants
Šis lēmums ir adresēts dalībvalstīm.
Briselē, 2010. gada 8. februārī

Labels: 0
3
1
6